**Poveste de iubire**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe nisipul Mării Negre,

strălucind diamantin,

dormea micuţa sirenă

cu buze ca de rubin.

Alge verzi în negre plete,

şirag de mărgăritare,

corali roşii o-nveşmântă,

are o faţă zâmbitoare.

Pe ponton, o siluetă

desprinsă din vise,

privea micuţa sirenă

care îl vrăjise.

Un fior trupu-i străbate

ca flulgeru-n noapte,

prevestind o aventură

plină de dulci şoapte.

Vocea ei melodioasă,

de sirenă-ndrăgostită,

îl atrage-ntr-o poveste

de iubire împlinită.

Îşi trăiesc sub clar de lună

clipa de iubire,

ea dispare-n valuri albe

pentru nemurire.

Întins pe plaja pustie,

soarele-l găseşte-n zori,

cu o mică perlă-n palmă,

confirmarea viselor.